**Retningslinjer for udvalget omkring fællesarealer.**

Vedtaget i bestyrelsen 25. august 2021

Udvalgets opgave er at varetage pasningen af vores fællesarealer. Dette indebærer at sørge for at vores fællesarealer ser pæne ud, og at hækkene holder den fastlagte højde på 170 cm udvendig og 90 cm indvendig

Spredning af gødning, græsklipning, rengøring omkring træer og planter, beskæring af kanter langs fliser, klipning af udvendig side af hækken mod skel og hæk ved fællesarealer samt algebehandling og sprøjtning mod ukrudt på fortovet, kan med bestyrelsens godkendelse udføres af en ekstern gartner.

Udvalget koordinerer fællesopgaver med at rydde sne og salte i fælles indkørsler, ved P-pladser i syd og nord, ved udgangen til kilen og ved fælleshuset.

Herudover varetager udvalget tilsynet med den fælles privatvej med tilhørende fortove, gadelamper, kloakker, postkasser samt området og flagstangen ved fælleshuset.

Det er også udvalgets opgave at holde opsyn med de tre fællesskure (107c – 147a – 147f) samt at indkøbe og vedligeholde nødvendige redskaber og maskiner til fælles brug. Alle redskaber i skurene betragtes som fælles og kan anvendes af alle.

Udvalget har tilsynet med de fælles affaldsbeholdere og indgår med bestyrelsens godkendelse aftale med kommunen om renovation og genbrug.

Diverse andre forekommende opgaver aftales internt i udvalget.

Alle andelshavere er forpligtet til at hjælpe til så meget som den enkeltes fysik og helbred tillader det og i øvrigt efter udvalgets anvisninger.